Diari Oficial de la Generalitat Valenciana


Sumari del DOGV 8758, del 10-03-2020 (2020/1861)

RESOLUCIÓ de 9 de gener de 2020, del cap del Servei Territorial d'Indústria i Energia de Castelló, per la qual s'atorga a Maestrazgo Distribución Eléctrica, SLU, l'autorització administrativa de construcció i declaració en concret d'utilitat pública, als termes municipals de Morella, Catí i Xert. Expedient ATLINE/2018/1/12.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8758

Data del DOGV
:   10-03-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/1861


Data del document
:   09-01-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa

RESOLUCIÓ de 9 de gener de 2020, del cap del Servei Territorial d'Indústria i Energia de Castelló, per la qual s'atorga a Maestrazgo Distribución Eléctrica, SLU, l'autorització administrativa de construcció i declaració en concret d'utilitat pública, als termes municipals de Morella, Catí i Xert. Expedient ATLINE/2018/1/12.  
 [2020/1861]  
  
Presentada sol·licitud d'autorització administrativa prèvia, autorització administrativa de construcció i declaració en concret d'utilitat pública, relativa a la instal·lació elèctrica indicada més avall i sobre la base dels següents  
  
Fets  
  
Primer. Que en data 2 de gener de 2018 s'incoa l'expedient ATLINE/2018/1/12, després de la sol·licitud prèvia presentada en aquest Servei Territorial d'Indústria i Energia.  
  
Segon. Que en data 20 d'abril de 2018 es presenta la liquidació de la taxa corresponent.  
  
Tercer. Que en data 20 de febrer de 2018 es presenta l'annex al projecte, de modificació del traçat.  
  
Quart. Que ha sigut realitzada la informació pública del tràmit ambiental a què fa referència l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, en l'article 144 del Reial decret 1955/2000, d'1 de desembre, i en l'article 36 de la Llei 21/2013, de 9 de desembre, mitjançant l'anunci corresponent en el Butlletí Oficial de la Província de Castelló de 26 d'abril de 2018, i no s'ha presentat cap al·legació durant el període d'informació pública de la sol·licitud presentada.  
  
  
Cinqué. Que en data 7 de juny de 2019 es presenta sol·licitud de declaració, en concret, d'utilitat pública per a l'expedient ATLINE/2018/1/12.  
  
Sisé. Que ha sigut realitzada la informació pública per a la declaració, en concret, d'utilitat pública a què es fa referència en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i en l'article 144 del Reial decret 1955/2000, d'1 de desembre, mitjançant l'anunci corresponent, publicat en el diari El Periódico Mediterráneo, el dia 6 de novembre de 2019; al tauler d'anuncis de l'Ajuntament de Morella el 24 de setembre de 2019, al tauler d'anuncis de l'Ajuntament de Catí el 20 de setembre de 2019 i al tauler d'anuncis de l'Ajuntament de Xert, el 18 de setembre de 2019; en el Butlletí Oficial de la Província de Castelló de 8 d'octubre de 2019, i en el Diari Oficial de la Generalitat Valenciana de 30 d'octubre de 2019, i no s'ha presentat cap al·legació durant el període d'informació pública de la sol·licitud presentada.  
  
  
Seté. Que en data 12 de setembre de 2019 la Direcció General de Medi Natural i d'Avaluació Ambiental emet declaració d'impacte ambiental favorable, referència 136/9897-UNO, publicada en el Diari Oficial de la Generalitat Valenciana de 23 d'octubre de 2019.  
  
Huité. Que el projecte presenta un traçat concretat, compta entre la seua documentació amb els plans pertinents a escala adequada, està bastant detallat i conté una relació concreta i individualitzada dels béns i drets afectats; per tant, reuneix les condicions previstes en l'article 143 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
De conformitat amb el projecte presentat, el traçat de la línia elèctrica compleix les condicions tècniques i de seguretat reglamentàriament establides, la qual cosa permet la seua aprovació sense perjudici de l'obligació de la mercantil peticionària d'indemnitzar adequadament les afeccions que l'execució del projecte puga ocasionar a tercers.  
  
  
Nové. Examinada la documentació aportada, amb data 8 de gener de 2020, la Secció d'Energia i Mines emet una proposta de resolució favorable.  
  
Fonaments de dret  
  
Primer. Efectuats els tràmits necessaris per a l'autorització administrativa prèvia i l'autorització administrativa de construcció (d'acord amb la nova terminologia introduïda per la Llei 24/2013, de 26 de desembre, del sector elèctric, en l'article 53), establits en el Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
  
Segon. D'acord amb l'article 54 de la Llei 24/2013, de 26 de desembre, del sector elèctric, les instal·lacions de distribució d'energia elèctrica es declaren, amb caràcter general, d'utilitat pública a l'efecte d'expropiació forçosa dels béns i drets necessaris per al seu establiment, i de la imposició i l'exercici de la servitud de pas.  
  
Tercer. Que la instrucció del procediment és competència del Servei Territorial d'Indústria i Energia, segons el Decret 104/2017, de 21 de juliol, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOCV núm. 8113 de 25/08/2017).  
  
El cap del Servei Territorial d'Indústria i Energia de Castelló, en l'àmbit de les competències que té atribuïdes, resol:  
  
Primer. Atorgar al peticionari l'autorització administrativa prèvia de la instal·lació elèctrica que s'indica:  
  
Peticionari: Maestrazgo Distribución Eléctrica, SLU.  
Emplaçament de la instal·lació: Morella, Catí i Xert (Castelló).  
Projecte/Avantprojecte. Denominació: Línia aèria trifàsica a 20 kV, conductor tipus LA-180, des de triple circuit fins al Centre de Distribució i Regulació de Xert, entre els termes municipals de Morella, Catí i Xert (Castelló).  
  
Característiques principals:  
Núm. de registre de línies: ----- Tipus: aèria  
Tensió: 20 kV Longitud total: 15.975 m  
Longitud aèria: 15.975 m Longitud subterrània: 0 m  
  
  
Pressupost: 834.588,24 euros.  
Aquesta autorització s'atorga sense perjudici de les concessions, autoritzacions, llicències i permisos, tant públics com privats, que calga obtindre per part del sol·licitant de la instal·lació per a efectuar-la, d'acord amb altres disposicions que resulten aplicables i, especialment, les relatives a l'ordenació del territori i al medi ambient.  
  
Aquesta autorització s'emet sense perjudici de tercers i deixant fora de perill els drets particulars.  
  
Segon. Atorgar autorització administrativa de construcció de la instal·lació segons el projecte d'execució presentat. En l'execució del projecte es tindran en compte les condicions següents:  
1. Les obres hauran de realitzar-se d'acord amb el projecte presentat, i, si escau, els annexos tècnics aportats posteriors a aquest.  
2. El peticionari haurà de tindre en compte les prescripcions disposades en els reglaments vigents, així com els condicionats imposats pels organismes afectats.  
3. El titular donarà compte de l'acabament de les obres mitjançant la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.  
4. En el cas que, per a finalitzar l'execució de la instal·lació objecte del projecte, es requerisca posar-ne part en tensió, es procedirà d'acord amb les condicions següents:  
- Presentació de sol·licitud de finalització d'execució, a la qual s'adjuntarà, en triple exemplar, el certificat de finalització parcial d'obra, subscrit per un tècnic competent i visat pel col·legi oficial corresponent, acreditatiu que la part de la instal·lació ja executada és conforme als reglaments tècnics en la matèria.  
- La finalització de l'execució es realitzarà sota la mateixa direcció d'obra que l'anterior certificació, i s'ajustarà a les condicions tècniques i de seguretat reglamentàries.  
- L'empresa distribuïdora efectuarà totes les actuacions que considere necessàries de manera que quede garantit tant el manteniment de les condicions reglamentàries de la xarxa ja existent com la no pertorbació a altres instal·lacions o equips.  
- S'haurà de presentar en el termini màxim de 10 dies des de la completa execució de la instal·lació, la sol·licitud d'autorització d'explotació, d'acord amb el que s'estableix en el Decret 88/2005.  
- Transcorregut un mes des que aquest servei territorial diligencie i entregue el certificat de finalització parcial d'obra, sense que el peticionari haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. En cas que aquesta instal·lació ja estiguera en tensió, el peticionari haurà de procedir-ne a la desconnexió en el moment que finalitze aquest termini.  
5. El projecte es desenvoluparà de conformitat amb els condicionants ambientals que es detallen en la declaració d'impacte ambiental, emesa amb data 12 de setembre de 2019 per la Direcció General del Medi Natural i d'Avaluació Ambiental i amb referència 136/0782-IMC.  
  
Tercer. Declarar, en concret, la utilitat pública dels trams de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i n'implica la urgent ocupació, als efectes de l'article 52 de la Llei d'expropiació forçosa, de 16 de desembre, que es concreta en una afecció a les finques particulars, incloses en la relació annexa, amb l'abast i els efectes previstos en l'article 57 de la Llei 24/2013 de 26 de desembre, del sector elèctric, i els articles 157.1, 158, 159, 160 i 162.3 del Reial decret 1955/2000.  
  
Quart. Publicar i notificar la present resolució, d'acord amb el que s'estableix en el Decret 88/2005, i informar que la publicació es realitzarà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació de la present resolució als titulars desconeguts o amb domicili ignorat o a aquells als quals s'haja intentat efectuar la notificació i no s'hi haja pogut.  
L'Administració deixarà sense efecte la present resolució en qualsevol moment en què observe l'incompliment de les condicions imposades en aquesta.  
La present autorització s'atorga sense perjudici de les concessions, llicències i permisos, tant públics com privats, que calga obtindre per part del sol·licitant de la instal·lació per a efectuar-la, d'acord amb altres disposicions que siguen aplicables i, especialment, les relatives a l'ordenació del territori i el medi ambient.  
Podrà ser causa de revocació d'aquesta resolució l'incompliment de les condicions expressades en aquesta, la variació substancial de les característiques descrites en la documentació presentada i que n'han determinat l'atorgament, o una altra causa excepcional que ho justifique.  
Contra aquesta resolució, que no posa fi a la via administrativa, es pot interposar un recurs d'alçada davant la Direcció General d'Indústria i Energia (c/ de la Democràcia, 77 - 46988 València) en el termini d'un mes, comptat a partir de l'endemà d'aquell en què tinga lloc la notificació de la present resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló, 9 de gener de 2020. El cap del Servei Territorial d'Indústria i Energia. Gerardo Nebot García.